

KOMUNA E PRESHEVËS

Këshilli komunal

Komisioni për zhvillimin dhe subvencionet në bujqësi

III.Nr.320-8

Më 14.03.2023

P r e s h e v ë

Në bazë të Vendimit të Këshillit Komunal të Komunës së Preshevës mbi Buxhetin e Programuar të Komunës së Preshevës për vitin 2023(“Fl.zyrtare e Komunës së Preshevës” me nr 8/22),si dhe në bazë të Aktvendimit mbi formimin e Komisionit për zhvillimin dhe subvencionet në bujqësi

me nr.III. 119-9,Komisioni për zhvillimin dhe subvencionet në bujqësi shpall

**THIRRJE PUBLIKE  
Për Aplikim**

Për ndarjen e mjeteve si ndihmë financiare për bujqit në territorin e komunës së Preshevës të cilët kanë të regjistruar ekonominë bujqësore në Regjistrin e Ekonomive Bujqësore.

**QËLLIMI I THIRRJES PUBLIKE**

Qëllimi i thirrjes publike është ndihma e ofruar bujqëve për forcimin e prodhimit, zvogëlimin e shpenzimeve të prodhimit dhe përshtatjen e kërkesave të tregut.

**DEDIKIMI DHE SHUMA E MJETEVE STIMULUESE**

Për ndarjen e mjeteve si ndihmë finaciare komuna e Preshevës për vitin 2023 ka ndarë mjete në vlerë prej 4.000.000,00 dinarë.  
Dedikimi i mjeteve është paraparë të i përfshijë sektorin e bletarisë dhe sektorin e prodhimtarisë bujqësore.  
**I**.**Për sektorin e bletarisë** janë të parapara 2.000.000,00 dinarë, ku përfituesi i mjeteve është i obliguar që të paguaj vlerën e TVSH-së në vlerë prej 20%.

**II.Për sektorin e prodhimtarive bujqësore** janë të parapara 2.000.000,00 dinarë, për blerjen e plehut artificial.

**KUSHTET PËR APLIKIM**:

Të drejtë aplikimi kanë të gjitha ekonomitë bujqësore me status **Aktiv** në vitin 2023 (bartësit e ekonomive bujqësore ose të jetë anëtarë i saj),që janë të regjistruar në Regjistrin e Ekonomive Bujqësore dhe ushtrojnë veprimtarinë në territorin e komunës së Preshevës si dhe të kenë vendqëndrim në territorin e komunës së Preshevës, duke përjashtuar ekonomitë bujqësore të cilat janë të regjistruara pas datës 14.03.2023.

**MËNYRA DHE AFATI I APLIKIMIT**:

**I.Në sektorin bletarisë**,ekonomitë bujqësore të cilat i plotësojnë kushtet për aplikim të përshkruara më lartë, mund të aplikojnë në formë elektronike (online) duke klikuar në linkun e mëposhtëm:

https://forms.gle/DjUGogPWwde8PDkc7

Aplikuesit në sektorin e bletarisë fillimisht dërgojnë parallogarinë për mjetet që mendojnë ti blejnë,e pasi të shpallen përfitues duhet të sjellin kuponin fiskal për mjetet e blera.  
Vlera maksimale për aplikues është deri në 100.000 din pa TVSH(120.000 din.me TVSH).  
Ndarja e mjeteve realizohet proporcionalisht deri në harxhimin e mjeteve të parapara.

**II.Në sektorin e prodhimtarive** **bujqësore**,ekonomitë bujqësore të cilat i plotësojnë kushtet për aplikim të përshkruara më lartë, mund të aplikojnë në formë elektronike (online) duke klikuar në linkun e mëposhtëm:

https://forms.gle/uSngaoerhTpnHs3v7

Aplikuesit në sektorin e prodhimtarive bujqësore dërgojnë kuponin fiskal si dëshmi për blerjen e plehut artificial.  
Ndarja e mjeteve do të realizohet proporcionalisht deri në harxhimin e mjeteve të parapara.

**Afati i fundit për aplikim** është deri më datë 29.03 2023, ora 14:00.  
Paraqitjet e pakompletuara dhe pas afatit nuk do të shqyrtohen nga ana e komisionit.

Preshevë 14.03.2023

Kryetari i Komisionit

Afrim R. Abdullahu

\_\_\_\_\_\_\_\_\_\_\_\_\_\_\_\_